Իմ դպրոցը Հայաստանի հանրապետության դպրոցների ցանկում առաջատարներից մեկն է։Այստեղ դասավանդող բազմաթիվ բարձր պրոֆեսիոնալիզմով անձանց աշխատանքը իր արտացոլումն է գտնում նաև մեր՝ աշակերտներիս ցուցաբերած արդյունքներում։Այստեղ դասավանդում են հմուտ և հոգատար ուսուցիչներ։ Սիրում եմ նրանց յուրահատուկ մոտեցումը առարկայի հանդեպ։Նրանք հետաքրքրություն են առաջացնում յուրաքանչյուրիս մեջ։Մեր դպրոցը առաջատար է նաև օլիմպիական մեդալներով։ Ամեն տարի կազմակերպվող օլիմպիադաները հնարավորություն են տալիս աշակերտներին էլ ավելի զարգացնեու մաթեմատիկական հմտությունները։ Ունենք նաև ռոբոտաշինության խմբակ, որը վերջին տարիներին էլ ավելի է զարգացել՝ շնորհիվ անկաշկանդ մտածելակերպով աշակերտների, որոնք վերջերս մասնակցեցին համաշխարհային ռոբոտաշինության օլիմպիադային։ Անգնահատելի է այն աշխատանքը որ անում է ուսուցչական անձնակազմը։ Իմ դպրոցը 3 լավագույն դպրոցների ցանկում է, բայց ինձ համար այն ամենալավն է։